google/wiki40b huggingface dataset:
Dennis Johnsen

Karriere

Johnsen startet sin utvikling i klubben Tiller sør i Trondheim og gikk over til rekrutteringslaget i Rosenborg BK i 2013. Han ble norgesmester med Rosenborg på G16-nivå i 2014 og bidro også til NM-gull på G19-laget før han dro utenlands i 2015 kjøpt opp av SC Heerenveen. I august 2017 gikk han videre til Ajax og fikk der sin debut på førstelaget 25. oktober der han var nær ved å skåre.
Dennis gikk tidlig stort sett under radaren når det gjaldt å bli vurdert for spill på yngre landslag med kun to privatkamper for U18-landslaget i 2016 mot Danmark og Sverige.
I 2017 ble han tatt inn i U21-landslaget der han per april 2018 har spilt 5 kamper.
Han er kjent for sin store fart, med og uten ball.
Grateng

Grateng er en fransk matrett tilberedt i et ild- eller ovnfast fat i ovn. Ordet er fra fransk gratin, avledet av gratter, som betyr skrape eller rive og henviser til at retten tradisjonelt består av rester fra de forutgående dagers måltider.
En grateng kan lages av ost, kjøtt, grønnsaker og fisk, overhelt med en melkesaus som en béchamelsaus, som er tilsatt egg. Blandingen dekkes med ost eller brødsmuler, som får smørklatter på og bakes i ovnen til gratengen får en sprøt, brun overflate.
Potet-, rosenkåls- og blomkålgrateng er gode eksempler, men der er et utall av muligheter og varianter.
Prince (sigaretter)

Prince er et sigarettmerke som produseres av House Of Prince i Danmark, som igjen er eid av Skandinavisk Tobakskompagni. Varianten Prince Rounded Taste er Norges mest populære sigarett. British American Tobacco Norway AS driver salg og distribusjon av Prince i Norge.

Utbredelse

I dag er Prince tilgjengelig i over 40 land, deriblant Hellas, der tobakksreklame fortsatt er tillatt. Her vil man kunne se reklame av Prince på for eksempel busser og busstopp. I Norge har Prince en markedsandel på 42 %, og i Danmark 34 %.

Historie

Den første Prince-sigaretten som ble lansert i Norge, Prince Rich Taste, kom i 1967. Her hjemme ble sigaretten kjent etter en aggressiv markedsføring, der norske kjendiser stilte opp og sa at de også hadde gått over til merket Prince. Rolv Wesenlund, Roald Øyen, Henki Kolstad, Lollo Schanke, Kari Simonsen og Elisabeth Granneman er noen av kjendisene som stilte opp.
Etter den første lanseringen i 1967 har sortimentet blitt utvidet kraftig, med lanseringer så sent som i 2007, da med Prince Indian Summer og Prince First Cut. Disse variantene er noe nyskapende, da de er uten tilsetningsstoffer. Det vil ikke si at de er mindre skadelig enn vanlige sigaretter.
Fra 2002 ble det forbudt med «Light» og «Mild» merking på sigarettpakker. Dette resulterte i at Prince Mild skiftet navn til Prince Rounded Taste. Men på folkemunnene kalles fortsatt dagens Prince Rounded for Prince Mild. De øvrige Prince-variantene som var såkalte milde sigaretter, skiftet også navn. I denne perioden skiftet også samtlige Prince-sigaretter design. Dette for å skille de mange variantene, både på smak og styrke
I 2005 lanserte House Of Prince Prince som porsjonssnus, som minner mye om smaken til Prince Rich Taste.

Sigarettenes innhold

I en studie i 1977 ble det funnet 28 mg tjære og 2,0 mg nikotin i hver Prince-sigarett. Dette var det fjerde høyeste innholdet av begge stoffene i testen som dekket 28 sigarettmerker som var tilgjengelig på det norske markedet. I 1987 var tjæreinnholdet i Prince redusert til 20 mg og nikotininnholdet til 1,7 mg per sigarett.
Mo og Øyrane videregående skole

Beliggenhet

Skolen er delt med den største avdelingen sentralt i Førde ved riksveg 5 mot Florø, ved siden av industriområdet Øyrane. Den andre avdelingen er på Mo, 10 km øst for Førde sentrum.

Skolens historie

Førde Metallfagskole startet opp i 1935. Dette var forløperen til Førde yrkesskole. Initiativtaker og rektor var Jørgen Neverdahl. Han hadde startet opp med mekanisk verksted i Førde og så at det var behov for en mekanisk utdanning også i Sogn og Fjordane. Jørgen Neverdahl var eier av skolen fram til 1950 da Førde kommune tok over driften av skolen som fikk navnet Sogn og Fjordane Yrkesskule.
I 1961 ble det åpnet ny skole på Hafstadflaten. Samtidig med flyttingen fikk skolen flere linjer å velge mellom, og som en følge doblet elevtallet seg dette året, fra 39 elever i 1960 til 78 elever året etter. I starten var Førde yrkesskole en gutteskole, men høsten 1965 ble det første «jentefaget» startet opp, kjole og draktsøm. Etterhvert kom det flere klasser og linjer, og det kom også videregående kurs i de fleste fag. Ved Førde yrkesskules 50-årsjubileum høsten 1985, var det 28 klasser og 358 elever ved skolen.
I 1992 ble de videregående skolene i fylket omorganisert, og Førde yrkesskole og Førde husmorskole (etablert i 1947) ble slått sammen til én skole under navnet Øyrane videregående skole. I 1994 flyttet skolen i nye lokaler ved Øyrane i Førde. Utearealet er godt opparbeidet, og i 2005 fikk skolen pris for «vakreste uteanlegg» fra Sogn og Fjordane hagelag.
I 2014 ble det på nytt en organisering i fylket og landbruksskolen Mo og Jølster videregående skole (etablert i 1858) ble lagt under Øyrane vgs under det nye navnet Mo og Øyrane videregående skole.
Tin Jedvaj

Landslaget

Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland.
Grunnkretser i Bindal kommune

Grunnkretser i Bindal kommune er delområder og grunnkretser som seksjonerer Bindal kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Penrith (England)

Elver

Penrith er lokalisert i Edendalen, rett nord for elven Eamont. Andre lokale elver bundet til byen er elvene Lowther og Petteril. Thacka Beck, en delvis menneskeskapt bekk, strømmer gjennom byens sentrum, men hovedsakelig under bakken, og knyttes opp mot Petteril og Eamont. I mange århundrer har Thacka Beck vært den viktigste vannkilden for Penrith. En annen bekk, kjent som The Myers eller Dog Beck, flyter gjennom og under det sørvestlige området i byen, går sammen med Thacka Beck i nærheten av Tynefield Court.

Historie

På 800- og 900-tallet var Penrith hovedstad for Cumbria, som var en delvis uavhengig nasjon. I 1070 ble området en del av Skottland. De eldste gatene i byene ble anlagt på 1200-tallet.
Festningen Penrith Castle ble reist i 1399, på stedet hvor et forsvarstårn hadde stått. Det ble etterhvert en kongelig festning, eid av Richard, hertug av Gloucester. I dag er den i ruiner.
På kirkegården St. Andrew's ligger ifølge legenden en kjempe og høykonge av hele Cumbria gravlagt. Steinene som står rundt graven skal symbolisere villsvin som han drepte i Inglewoodskogen.
På Beacon Hill rett utenfor byen står et monument fra 1719 på det sted hvor det siden Henrik VIIIs tid har vært en varde (beacon). Det går en tursti opp dit, og fra toppen er det god utsikt utover Edendalen.
William Wordsworth, hans søster Dorothy og hans senere kone Mary Hutchinson gikk alle på skole i Penrith. Skolehuset er nå en kafé, Tudor Coffee Room.
I sentrum av byen står et klokketårn, som ble reist i 1861 til minne om Philip Musgrave, 2. baronett (1607–1678), politiker som satt i underhuset og tjenestegjorde i rojalisthæren under den engelske borgerkrigen.
Ondřej Vaněk

Landslaget

14. august 2013 fikk han sin første landskamp for Tsjekkia mot Ungarn.
Bembidion obliquum

Utbredelse

Bembidion obliquum finnes i nesten hele Europa, østover til Iran og Russland i Asia. Den er også registrert fra Norge.

Utseende

Bembidion obliquum er mellom 3-4,5 millimeter lang, med en ganske slank og litt flat kroppsform. Dekkvingene har flere lysere flekker, som danner noe som ligner to tverrbånd. Antenneleddene mørke. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion obliquum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Adidas

Historie

Adolf («Adi») Dassler lagde sitt første skopar i 1920 i sin mors kjøkken. Dassler var en aktiv friidrettsutøver og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte fra sin far, Christoph, og to av hans arbeidskamerater, (brødrene Zehlein), som arbeidet i en skofabrikk i et smedverksted, ble Adi Dasslers første skoproduksjon satt i system.

1924 - Gebrüder Dassler Schuhfabrik

I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet Gebrüder Dassler Schuhfabrik (Brødrene Dasslers skofabrikk). Under sommer-OL 1928 i Amsterdam hadde brødrene Dassler utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200 000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

1948 - Familiefeiden

Samarbeidet mellom brødrene var ikke godt, og i 1948 gikk de hver til sitt. Rudi Dassler startet selskapet Puma og Adi Dassler startet Adidas. Navnet satte han sammen av de første stavelsene i sitt eget navn, og logonavnet er det skrevet uten stor forbokstav adidas. Det sies at navnet er et akronym for frasen All Day I Dream About Sports, men den historien er trolig kommet til lenge etter etableringen, og synes fabrikkert for det amerikanske markedet.
Tømmerklave

Tømmerklave, eller klave, er en innretning som brukes for å måle diameteren på trær og tømmer. En klave likner en stor skyvelære. I skogbruket har vi forskjellige typer klaver, de vanligste er: Hoggerklaven som brukes til aptering under hogst og takstasjonsklaven som brukes ved tremåling og takst.
Kommunevåpenet til Flesberg viser to tømmerklaver.
Lykrestua

Lykrestua er en bygning fra 1764. Den står nå på Maihaugen, men er opprinnelig fra Skjåk. Det er en ramloftstue, og er den første bygningen som ble kjøpt opp av Anders Sandvig. Det skjedde i 1894.
Eilert Sundt var fra 1849 statsstipendiat og arbeidet med folks levekår i Norge. I 1852 var han på besøk på Lykre i Skjåk, og Lykrestua var først omtalt i Sundts bok om sedelighetstilstanden i Norge i 1857. En større omtale kom i en artikkelserie som Sundt skrev i bladet Folkevennen i 1861. Artiklene kom i 1862 samlet som en bok, Om Bygnings-Skikken paa Landet i Norge. Han bruker den som eksempel på det han kaller den akershusiske stue.
I 1894 kjøpte Anders Sandvig bygningen og flyttet den ned til Lillehammer. I 1902 solgte han sin samling til Lillehammer bys vel, og samlingen ble flyttet til Maihaugen.
Brannbilen som forsvant

Handling

Gunvald Larsson og en konstabel overvåker et hus som plutselig blir et flammehav. Mens Larsson forsøker å redde de overlevende, løper den andre politimannen til en telefonboks for å tilkalle brannvesenet.
Melander finner ut etter en nitid etterforskning at en av beboerne har begått selvmord ved å tette alle åpninger i rommet sitt og fylle det med gass. Men selv når saken tilsynelatende er avsluttet, har både Beck og Larsson en liten nagende følelse av tvil. Hva forårsaket eksplosjonen? Hvor ble det av brannbilen som opprinnelig ble tilkalt?
Hjelm fra det rettsmedisinske laboratoriet ringer så for å si at han fant en eksplosjonsmekanisme i en madrass. Bomben ville ganske sikkert drept beboeren, dersom han ikke allerede hadde tatt sitt eget liv noen timer tidligere.
Det finnes også en passasje i romanen som både kan tolkes som et humoristisk innslag og som en hyllest: For å slappe av leser Martin Beck Raymond Chandlers The Lady in the Lake.
Svartbrun rørsopp

Kjennetegn

Svartbrun rørsopp er en middels stor rørsopp med en 5 til 12 cm stor hatt med filtet hud. Hatten er, som navnet indikerer, brun til svartbrun. Den blir gjerne klebrig i fuktig vær. Hatten er ofte halvkuleformet tidlig, men blir etter hvert hvelvet. Rørmunningen, altså den synlige delen på undersiden av hatten, er som oftest gul eller grønngul, men blir blågrønn under trykk. Rørene inne i hatten er også gule til grønngule.
Stilken er 5-10 cm høy og 1-2 cm tykk. Den er ofte jevn, men kan være tynnere nederst mot roten. Den er typsik rød eller rødbrun av farge. Kjøttet er mykt, hvitt eller blekgult. Kjøttet blir blått om man skjærer det opp.
Dersom svartbrun rørsopp har noen typiske forvekslingssopper, er det fløyelsrørsopp (xerocomus ferrugineus) i ung alder, da begge har lodden hatt. Imidlertid er fargen blekere på svartbrun rørsopp. Ettersom begge er spiselige uten krav til behandling, er det av liten gastronomisk betydning hvilken sopp det er snakk om. Den kan også minne om orerørsopp (gyrodon lividius), men denne er gulere og blekere enn svartbrun rørsopp. Orerørsopp er omtalt som spiselig av enkelte, men uspiselig av andre.
Bodø Boligbyggelag

Bodø Boligbyggelag ble startet 9. november 1946 og opererer i Bodø i Nordland samt i Gildeskål, Lofoten, Vesterålen og på Helgeland.
Boligbyggelaget har ca. 13 500 medlemmer og forvalter 6 300 boliger i 220 borettslag, sameier og andre selskap.
Bodø Boligbyggelag er en del av Norske Boligbyggelags Landsforbund (NBBL).
Trastad Samlinger

Trastad Samlinger er et museum på Trastad i Kvæfjord kommune. Museet har et galleri som viser kunst laget av psykisk utviklingshemmede, samt en utstilling som viser hvordan forholdene var både før og under tida da Trastad Gård var en institusjon for pleie, vern og opplæring av psykisk utviklingshemmede.
Den historiske utstillinga viser en autentisk bo- og pleieavdeling for 23 gutter, slik den var da den var ny i 1966. Museet trekker både fram det positive i utviklingen for rettighetene til de såkalt åndssvake, men viser også remmer og tvangstrøyer som var i bruk.
I forbindelse med kunstgalleriet vises keramikkarbeider som viser utvikling i arbeidet til ungdom som ble stemplet som «ikke utviklingsdyktige». Spesielt er de i dag produktive kunstnerne Herleik Kristiansen og Torstein Nilsen, samt deres tidligere lærer Sigvor Riksheim, i fokus.
Torstein Nilsen har malt maleriet ved inngangen.
Trastad Samlinger er i dag en del av det regionale museet Sør-Troms museum.
Hyllisiopsis

Utseende

Agapanthiini er middelsstore, slanke, grå eller brunaktige trebukker. Antennene er ganske lange og tynne, hos hannene mye lengre enn kroppen. Pronotum er omtrent sylindrisk uten pigger på ytterkantene. Dekkvingene er lange og smale. Oversiden er kledt med korte hår.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Arten er bare kjent fra Vietnam.
Chiang Mai (provins)

Geografi og natur

Chiang Mai er med 20 107 km² Thailands nest største provins, og ligger i sin helhet i nedbørfeltet til elven Mae Nam Ping, som lengre nede renner ut i Siambukten ved Bangkok. Provinsen omfatter elvedalen og to fjellrekker på hver side av dalen – fjellkjeden Tanen Taunggyi i vest er den lengste og når opp i 1500-1800 meter, fjellkjeden øst for dalen er kortere men når opp i 2000 meter. 
Fjellet Doi Hua Mae Raeng helt i nord er landets høyeste med 2 249 moh., mens Doi Luang lengre sør når opp i 2 205 meter. 
Det er ingen naturlige, større innsjøer, men elven er demmet opp ved Mae Taeng 50 km nord for Chiang Mai, ved demningen Mae Ngat. I fjellene er det en rekke nasjonalparker: I vestfjellene finner vi parkene Huai Nam Dang og Doi Inthanon, i øst ligger (fra nord mot sør) Si Lanna, Khun Chae, Doi Khuntan, og Mae Ping.

Samferdsel og økonomi

Riksvei 107 går gjennom elvedalen nord-sør, mens riksvei 11 starter i Chiang Mai og går sørover til bangkok. Deet er jernbaneforbindelse fra Chiang Mai til Bangkok, og en internasjonal flyplass i Chiang Mai.
Turisme er en stor næringsvei, kosnentrert rundt byen Chiang Mai og natur- og trekkingopplevelser i fjellene. Rundt hovedstaden er det godt utbygde turistfasiliteter rundt severdigheter som templene Wat Pa Lan og Wat Phra That Haripunchai, som begge ligger sør for Chiang Mai i den nære naboprovinsen Lamphun. Det dyrkes orkideer og arrangeres elefantsafari og andre naturbaserte aktiviteter nord for Chiang Mai, og her ligger også tempelet Wat Phra That Doi Suthep.
Det drives betydelig jordbruk og skogsdrift i provinsen.
Blodfanen

Blodfanen (på tysk Die Blutfahne) var et enkelt hakekorsflagg som ble brukt av det tyske nazistartiet NSDAP som fane ved seremonielle anledninger. Fanen fikk navnet fordi det angivelig var tilsølt av blod fra nazimartyrene som ble drept under ølkjellerkuppet i 1923.
Under de årlige rikspartidagene (partikongressene) i Nürnberg på 1930-tallet vigslet partilederen Adolf Hitler nye partiflagg ved å legge en hånd på dem mens han holdt i «Blodfanen» med den andre.
Siste gang fanen ble brukt offentlig, var under Volkssturm-seremonien 18. oktober 1944 (og ikke under statsbegravelsen til Adolf Wagner seks måneder tidligere, som ofte blir hevdet). Heinrich Himmler, øverste leder for SS, ledet seremonien. Blant deltakerne var Wilhelm Keitel, Heinz Guderian, Hans Lammers, Martin Bormann, Karl Fiehler, Wilhelm Schepmann og Kraus.
Etter dette forsvant blodfanen. Det er usikkert om den forsatt eksisterer og hvor den i så fall er.
SS-mannen Jakob Grimminger ble kjent for å bære fanen.
Lenker (informatikk)

Innenfor informatikk er en lenker' et dataprogram som tar en eller flere objektfiler som er generert av en kompilator og kombinerer dem i en enkel eksekverbar fil, en bibliotekfil eller en annen fil.
En enklere versjon som overfører dens utmatning direkte til hovedminnet kalles en laster, selv om lasting vanligvis er betraktet som en separat prosess.
Catamarca

Næringsliv

Jordbruk er en viktig inntektskilde for Catamarca.
The Other Fool

The Other Fool er en musikk-EP med Motorpsycho, utgitt i 2000.
Al-Mu'tadid

Al-Mutadid be-llah eller al-Mu'tadid bi-'llah (arabisk: المعتضد بالله أحمد بن طلحة, al-Mu'tadid bi-'llah Ahmad ibn Talha; født 854 eller 861, død 5. april 902, var en abbasidisk kalif, den sekstende i rekken, og regjerte i perioden 892-902. Al-Mutadid var sønn av Al-Muwaffaq. Han var med Shaghab far til Al-Muqtadir.
Sa'dah

Uro i Sa'dah

Siden juni 2004 har det vært voldelige sammenstøt i Sa'dah. Hundrevis av personer er blitt drept og mange har flyktet. Konflikten har sine røtter i et opprør som ble startet mot regjeringen av en opprørsimam. I juni 2007 ble det forhandlet fram en våpenhvile, som så ble fulgt opp av en fredsavtale i februar 2008. Men i april samme år ble fredsprosessen satt på prøve da begge sider i konflikten anklaget den andre for å ikke gjennomføre det som de var blitt enige om i fredsavtalen. Man regner med at en fornyet konflikt vil ha betydning for den humanitære situasjonen i regionen.
Edith Södergran-prisen

Edith Södergran-prisen (Svensk: Edith Södergran-priset) deles ut av Edith Södergran-selskapet til personer som aktivt og fortjenestefullt har forsket i og spredd kunnskap om Edith Södergrans liv og verker.
Smith-Sørensens Tankrederi

Smith-Sørensens Tankrederi var et norsk rederi etablert i Arendal i 1930. Rederiet holdt til på Brattekleiv. Rederiet ble opprettet av Søren Hans Smith-Sørensen ved kjøpet av mt O.B Sørensen. Skipet var oppkalt etter hans far, Ole Bertinus Sørensen. Søren Hans Smith-Sørensen hadde tidligere drevet rederivirksomhet sammen med faren.
Smith-Sørensen hadde ingen barn, men overlot ledelsen av rederiet til sine forstersønner Anders B Smith-Krøger, Hans Magnus Smith-Gunvaldsen og Birger Smith-Sørensen på 1960-tallet.

Arkivet

Arkivmateriale etter Smith-Sørensens Tankrederi befinner seg på seg ved Kuben i Arendal. Arkivet omfatter materiale knyttet til D/S Heron, M/T Ora, M/T Orion og M/T O.B. Sørensen. Arkivmaterialet strekker seg over 1930 til 1950-åra og omfatter korrespondanse knyttet til de ulike skipene, deks og maskinbøker, samt skipstegninger.
Brass Band Willebroek

Brass Band Willebroek er et brassband med base i Willebroek, Belgia. 
Brass Band Willebroek ble stiftet i 1979. Korpset har vunnet en rekke brassbandkonkurranser; deriblant europamesterskapet for brassband.
Mahanadi (elv)

Mahanadi er en elv i India. Den er 885 kilometer lang.
Skipsadopsjon

Arkiv

Ved Bergens Sjøfartsmuseum er det lagret noe korrespondanse mellom norske skoleklasser og norske fartøy. Det samme gjelder Interkommunalt arkiv for Buskerud, Vestfold og Telemark der det finnes korrespondanse mellom elever på Rjukan folkeskule og mannskapet på M/S Palma og Skien framhaldsskule og mannskapet M/S Breim.
Stanley B. Prusiner

Liv og virke

Prusiner vokste opp i Des Moines og Cincinnati i Ohio. Han tok Bachelor of Science i kjemi ved University of Pennsylvania og deretter utdanna han seg til lege ved samme universitet. Etter dette var han praktikant innen medisin ved University of California, San Francisco, før han flytta over til National Institutes of Health. Der studerte han glutaminaser i E. coli ved Earl Stadtmans laboratorium. Etter tre år ved NIH gikk han tilbake til UCSF for en praksisperiode i nevrologi. Da han i 1974 var ferdig med den ble han en del av staben til UCSF sin nevrologiavdeling. Etter dette har Prusiner hatt ulike jobber ved UCSF og UC Berkeley.

Nobelprisen og akademia

Prusiner fikk Nobelprisen i fysiologi eller medisin i 1997 for arbeidet med å foreslå en forklaring for årsaken til kugalskap (bovin spongiform encephalopati) og den menneskelige formen av det, Creutzfeldt-Jakobs sykdom. I denne sammenhengen innførte han ordet prion, som kommer fra de engelske orda proteinaceous og infectious. Ordet angir en tidligere ikke beskrevet type infeksjon som kommer av at proteiner brettes feil.
Prusiner ble valgt inn i National Academy of Science i 1992 og til styret av det i 2007. Han er også valgt inn i the American Academy of Arts and Sciences (1993), Royal Society (1996), American Philosophical Society (1998), Serbias vitenskaps- og kunstakademi (2003), og Institute of Medicine.
Marcello Mastrilli

Beskrivelse

Marcello Francesco Mastrilli dro til Japan i det øyemed å finne og forøke og omvende tilbake til katolisismen den kjente apostaten Cristóvão Ferreira, en annen jesuitt som var reist dit og som hadde avsverget sin tro.
Pater Mastrilli ble arrestert av de japanske myndigheter straks han gikk i land fra skipet. Etter tre dagers tortur i gropen i Nagasaki ble han halshugget. Et bilde forestillende hans død, Sankt Marcello Mastrillis martyrium (1664), ble malt av Antonio Maria Vassallo.
Pater Marcello hadde mottatt flere visjoner. Særlig influert var han blitt av syner der jesuittmisjonæren Frans Xavier hadde vist seg for ham to ganger i 1633, og forutsagt hans kommende martyrium. St. Frans Xavier skulle også ha helbredet ham mirakuløst to ganger fra sykdom (for så å inspirere ham til å reise som misjonær til Japan), og etter at denne skildringen ble raskt kjent i Italia, ble det utviklet en nådens novene til St. Frans Xaviers ære.
Det var antakelig Mastrillis initiativ som lå bak det sølvskrin i  Bom Jesus-basilikaen i Old Goa, og hvori er St. Frans Xaviers relikvier.
Walt Disney's Comics and Stories

Walt Disney's Comics and Stories (forkortet til WDC) er en antologisk tegneserie som har et utvalg av Disney-figurene blant annet Donald Duck, Skrue McDuck, Mikke Mus, Snipp og Snapp, Lilleulv, Bestemor Duck, Ole Brumm og flere andre. Forløperen til WDC var The Mickey Mouse Magazine. Den bestod opprinnelig et utvalg fra Disney-tegneseriene Donald Duck og Mikke Mus.
På midten av 1950-tallet var tittelen Walt Disney's Comics and Stories den mestselgende tegneserien i USA med et månedlig opplag på over tre millioner solgte tegneserier.
Antologien begynte vanligvis med en 10-siders historie som handlet om Donald Duck og som regel endte med et serienummer eller enkel historie med Mikke Mus. De mest populære tegneseriene var de som ble skrevet og tegnet av Carl Barks.